ਸਮੱਗਰੀ: ਗਊ ਦੇ ਨਾਲ ਵਸ਼ਰਾਮ ਸਰਵਈਆ

ਉਹ ਗੁਜਰਾਤ ਦੀ ਇੱਕ ਤਹਸੀਲ ਊਨਾ ਦੀ ਉਸ ਥਾਂ 'ਤੇ ਬੁੱਧ ਧਰਮ ਧਾਰਨ ਕਰਣਗੇ ਜਿੱਥੇ ਉਨ੍ਹਾਂ ਨੂੰ ਕੁੱਟਿਆ ਗਿਆ ਅਤੇ ਬੇਇੱਜ਼ਤ ਕਰਕੇ ਘੁਮਾਇਆ ਗਿਆ।

ਬਾਲੂਭਾਈ ਸਰਵਈਆ ਉਨ੍ਹਾਂ ਪੰਜ ਦਲਿਤਾਂ ਵਿੱਚੋਂ ਹਨ ਜਿਨ੍ਹਾਂ ਦਾ ਜੁਲਾਈ 2016 ਵਿੱਚ ਇੱਕ ਵੀਡੀਓ ਸਾਹਮਣੇ ਆਇਆ ਸੀ। 

ਇਸ ਵੀਡੀਓ ਵਿੱਚ ਉਨ੍ਹਾਂ ਦਲਿਤਾਂ ਨੂੰ ਕੁੱਟਿਆ ਗਿਆ ਤੇ ਗਿਰ ਸੋਮਨਾਥ ਜ਼ਿਲ੍ਹੇ ਦੇ ਊਨਾ ਦੀਆਂ ਸੜਕਾਂ 'ਤੇ ਘੁਮਾਇਆ ਜਾ ਰਿਹਾ ਸੀ।

ਇਹ ਵੀਡੀਓ ਕੌਮੀ ਪੱਧਰ 'ਤੇ ਕਾਫੀ ਚਰਚਾ ਦਾ ਵਿਸ਼ਾ ਬਣਿਆ। ਰਾਹੁਲ ਗਾਂਧੀ, ਆਨੰਦੀਬੇਨ ਪਟੇਲ, ਮਾਇਆਵਤੀ ਅਤੇ ਹੋਰ ਵੱਡੇ ਆਗੂ ਊਨਾ ਪਹੁੰਚੇ ਸੀ।

ਹੰਸਾਬੇਨ ਬੇਚਰਭਾਈ ਸਰਵਈਆ

ਇਨ੍ਹਾਂ ਦਲਿਤਾਂ 'ਤੇ ਗਊ ਰੱਖਿਅਕਾਂ ਨੇ ਗਊਆਂ ਨੂੰ ਮਾਰਨ ਦਾ ਇਲਜ਼ਾਮ ਲਾਇਆ ਸੀ ਜਦਕਿ ਪੀੜਤਾਂ ਦਾ ਕਹਿਣਾ ਸੀ ਕਿ ਉਹ ਮਰੀਆਂ ਗਊਆਂ ਦੀ ਖੱਲ੍ਹ ਲਾਹ ਰਹੇ ਸੀ।

ਵਸ਼ਰਾਮ ਸਰਵਈਆ ਨੇ ਕਿਹਾ, ਇਹ ਬਹੁਤ ਮੰਦਭਾਗਾ ਹੈ ਕਿ ਊਨਾ ਉਹੀ ਸ਼ਹਿਰ ਹੈ ਜਿੱਥੋਂ ਦਲਿਤ ਅੰਦੋਲਨ ਪੂਰੇ ਦੇਸ ਵਿੱਚ ਫੈਲਿਆ ਸੀ।

ਇਹ ਸਭ ਦੱਸਦੇ ਹੋਏ ਵਸ਼ਰਾਮ ਸਰਵਈਆ ਉਸ ਥਾਂ 'ਤੇ ਪਹੁੰਚ ਗਏ ਜਿੱਥੇ ਉਨ੍ਹਾਂ ਨਾਲ ਕੁੱਟਮਾਰ ਹੋਈ ਸੀ ਤੇ ਬਾਅਦ ਵਿੱਚ ਗਊਆਂ ਦੀ ਖੱਲ ਲਾਹੁਣ ਦੇ ਇਲਜ਼ਾਮਾਂ ਵਿੱਚ ਉਨ੍ਹਾਂ ਨੂੰ ਸੜਕਾਂ 'ਤੇ ਘੁਮਾਇਆ ਗਿਆ ਸੀ।

ਵਸ਼ਰਾਮ ਉਸ ਘਟਨਾ ਤੋਂ ਬਾਅਦ ਪਹਿਲੀ ਵਾਰ ਉਸ ਥਾਂ 'ਤੇ ਪਹੁੰਚੇ ਸੀ। ਬੀਬੀਸੀ ਦੀ ਟੀਮ ਵੀ ਉਨ੍ਹਾਂ ਦੇ ਨਾਲ ਸੀ।

7 ਜੁਲਾਈ 2016 ਵਿੱਚ ਵਾਪਰੀ ਉਸ ਘਟਨਾ ਦੇ ਚਾਰੇ ਪੀੜਤ ਅਜੇ ਵੀ ਸਦਮੇ ਤੋਂ ਉਭਰ ਨਹੀਂ ਸਕੇ ਹਨ ਜਿਸ ਨੇ ਪੂਰੇ ਦੇਸ ਨੂੰ ਹਿਲਾ ਕੇ ਰੱਖ ਦਿੱਤਾ ਸੀ। 

ਬਾਲੂਭਾਈ ਆਪਣੇ ਪਰਿਵਾਰ ਨਾਲ ਊਨਾ ਦੇ ਮੋਟਾ ਸਮਾਧੀਆਲਾ ਪਿੰਡ ਦੇ ਦਲਿਤ ਫਾਲੀਆ ਵਿੱਚ ਇੱਕ ਹਨੇਰੀ ਝੁੱਗੀ ਵਿੱਚ ਰਹਿੰਦਾ ਹੈ।

ਉਸ ਦੇ ਘਰ ਦੀਆਂ ਕੰਧਾਂ 'ਤੇ ਹਿੰਦੂ ਦੇਵੀ ਦੇਵਤਿਆਂ ਦੀਆਂ ਤਸਵੀਰਾਂ ਵੇਖੀਆਂ ਜਾ ਸਕਦੀਆਂ ਹਨ। ਹਾਲ ਹੀ ਵਿੱਚ ਡਾ. ਬੀ ਆਰ ਅੰਬੇਡਕਰ ਦੀ ਤਸਵੀਰ ਤੇ ਭਗਵਾਨ ਬੁੱਧ ਦੀ ਮੂਰਤੀ ਨੂੰ ਘਰ ਵਿੱਚ ਥਾਂ ਮਿਲੀ ਹੈ।

ਪੀੜਤਾਂ ਵਿੱਚ ਸਭ ਤੋਂ ਘੱਟ ਉਮਰ ਦੇ ਅਸ਼ੋਕ ਸਰਵਈਆ ਨੇ ਘਟਨਾ ਬਾਰੇ ਦੱਸਦੇ ਹੋਏ ਉਸ ਥਾਂ ਵੱਲ ਇਸ਼ਾਰਾ ਕੀਤਾ ਜਿੱਥੇ ਵਸ਼ਰਾਮ ਡਿੱਗਿਆ ਪਿਆ ਸੀ।

ਉਸ ਦਿਨ ਹੋਏ ਤਸ਼ੱਦਦ ਬਾਰੇ ਅਸ਼ੋਕ ਨੇ ਕਿਹਾ, ''ਮੈਂ ਅਜੇ ਵੀ ਉਸ ਘਟਨਾ ਨੂੰ ਯਾਦ ਕਰਕੇ ਸਹਿਮ ਜਾਂਦਾ ਹਾਂ। ਮੈਨੂੰ ਲਗਦਾ ਹੈ ਕਿ ਉਹ ਕਿ ਉਹ ਫਿਰ ਆ ਕੇ ਸਾਨੂੰ ਕੁੱਟਣਗੇ।''

ਊਨਾ ਕੁੱਟਮਾਰ ਦੀ ਘਟਨਾ ਤੋਂ ਬਾਅਦ ਸਾਰੇ ਪੀੜਤ ਬੇਰੁਜ਼ਗਾਰ ਹਨ ਅਤੇ ਖੇਤਾਂ ਵਿੱਚ ਮਜ਼ਦੂਰੀ ਕਰਨ ਲਈ ਵੀ ਕਾਫੀ ਕਮਜ਼ੋਰ ਹਨ।

ਉਦਾਹਰਣ ਵਜੋਂ ਘਟਨਾ ਤੋਂ ਬਾਅਦ ਅਸ਼ੋਕ ਨੇ ਕਈ ਵਾਰ ਖੇਤ ਮਜ਼ਦੂਰ ਵਜੋਂ ਕੰਮ ਕਰਨਾ ਸ਼ੁਰੂ ਕੀਤਾ। 50 ਸਾਲਾ ਵਿਮਲਾ ਸਰਵਈਆ ਨੇ ਬੀਬੀਸੀ ਨੂੰ ਦੱਸਿਆ ਕਿ ਅਸ਼ੋਕ ਰਾਤ ਨੂੰ ਸੌਂਦਾ ਵੀ ਨਹੀਂ ਹੈ।

ਉਨ੍ਹਾਂ ਨੇ ਦੱਸਿਆ, ''ਉਸ ਨੂੰ ਰਾਤ ਨੂੰ ਬੁਰੇ ਸੁਫ਼ਨੇ ਆਉਂਦੇ ਹਨ ਤੇ ਕਈ ਵਾਰ ਉਹ ਅੱਧੀ ਰਾਤ ਨੂੰ ਉੱਠ ਪੈਂਦਾ ਹੈ। ਇਸ ਉਮਰ ਵਿੱਚ ਵੀ ਮੈਨੂੰ ਉਸਦੀ ਛੋਟੇ ਬੱਚਿਆਂ ਵਾਂਗ ਦੇਖਭਾਲ ਕਰਨੀ ਪੈਂਦੀ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
55 ਸਾਲਾ ਬਾਲੂਭਾਈ ਸਰਵਈਆ ਦਾ ਕਹਿਣਾ ਹੈ ਕਿ ਉਹ ਹਿੰਦੂ ਦੇਵੀ ਦੇਵਤਿਆਂ ਦੀਆਂ ਸਾਰੀਆਂ ਤਸਵੀਰਾਂ ਤੇ ਮੂਰਤੀਆਂ ਰਾਵਲ ਨਦੀ ਵਿੱਚ ਪ੍ਰਵਾਹ ਕਰ ਦੇਣਗੇ।